Document ID: 31990D0036

Komisijas lēmums
(1990. gada 16. janvāris),
ar ko nosaka agroekonomiskās tendences koeficientu, kurš lietojams, lai definētu Eiropas lieluma vienību saistībā ar Kopienas tipoloģiju lauku saimniecībām
(90/36/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu apkopošanai par lauku saimniecību ienākumiem un uzņēmējdarbību Eiropas Ekonomikas kopienā [1], kurā jaunākie grozījumi izdarīti ar Regulu (EEK) Nr. 3644/85 [2],
ņemot vērā Padomes 1988. gada 29. februāra Regulu (EEK) Nr. 571/88 par Kopienas lauku saimniecību struktūras pārskatu organizēšanu laika posmā no 1988. līdz 1997. gadam [3], kas pēdējo reizi grozīts ar Regulu (EEK) Nr. 807/89 [4], un jo sevišķi tās 8. panta 3. punktu,
tā kā Komisijas 1985. gada 7. jūnija Lēmums 85/377/EEK, ar kuru izveidota Kopienas tipoloģija lauku saimniecībām [5], definē Eiropas lieluma vienību; tā kā definīcija attiecas uz koeficientu, lai ievērotu globālās agroekonomiskās tendences kopš 1980 gada salīdzināmā perioda; tā kā Komisijai ir jāaprēķina koeficients un tas jānosaka pēc konsultācijām ar dalībvalstīm, un tā kā šādām konsultācijām būtu jānotiek ekspertu grupas "Lauku saimniecību tipoloģija" sanāksmēs,
IR PIEŅĒMUSI ŠO LĒMUMU.
1. pants
Agroekonomiskās tendences koeficientu, kuru lieto Eiropas lieluma vienības definēšanai, kā paredz Lēmuma 85/377/EEK III pielikuma A daļas 2. punkts, tendencei laikā starp 1980. un 1986 gada salīdzināmajiem periodiem ar šo nosaka kā 1,2.
2. pants
Šis lēmums ir adresēts dalībvalstīm.
Briselē, 1990. gada 16. janvārī

Labels: 19
6